laion/Wikipedia-Exotic huggingface dataset:
চড়াইদেও জেলা

চড়াইদেও জেলা (অসমীয়া: চৰাইদেউ জিলা) অসমে নবগঠিত একটি জেলা। ২০১৫ সনের ১৫ই আগস্ট তারিখে অসমের মুখ্যমন্ত্রী তরুণ গগৈ শিবসাগর জেলার চড়াইদেও মহকুমাকে নতুন জেলা হিসেবে ঘোষণা করেন। চড়াইদেও বা আসামীয়া বানানে চরাইদেউ নামের উৎপত্তি তাই ভাষা চে-তাম-ডয় থেকে হয়েছে। লিখিত আছে যে স্বর্গদেউ চ্যাও-ল্যুং-চ্যুকাফা পাটকাই পাহাড় অতিক্রম করে এখানেই প্রথম রাজ্য স্থাপন করেছিলেন। তিনি এখানকার সৌন্দর্যে মোহিত হয়ে চে-তাম-ডয় নামকরণ করে রাজধানী স্থাপন করেছিলেন । যার অর্থ পাহাড়ের প্রদেশ। কালক্রমে এই স্থান স্থানীয়ভাবে চরাইদেউ নামে ও বাংলায় চড়াইদেও নামে বিখ্যাত হয়ে উঠে। ঐতিহাসিক স্থান হওয়ায় জেলাটিতে বহুপ্রাচীন রাজা নির্মিত পথ রয়েছে। যদিও মুখ্য পথরুপে ধোদর আলি ব্যবহার করা হয়। পথটি শিবসাগর জেলা, গোলাঘাট জেলা, নাজিরা, বালিঘাট, শিমলুগুরি ও নামরুপকে সংযুক্ত করেছে। তাছাড়াও ৩৭নং জাতীয় সড়ক দ্বারা পথটি সংযুক্ত। ইতিহাস মতে আহোম সাম্রাজ্যের রাজত্ব কালে পাইক প্রথার প্রচলন ছিল। পাইকের দ্বায়িত্ব থেকে পরিত্রাণ পাওয়ার জন্য বহু অসাধু লোক ভকতের বেশে সত্রসমূহে বিনা পরিশ্রমে জীবিকা-নির্বাহ করিত। গদাধর সিংহ এই ভণ্ড ভকত বা ধোদরকে চিনাক্ত করেন ও এই পথ নির্মাণের কাজে নিয়োগ করেন। ফলে গোলাঘাট জেলার কমারবন্ধা থেকে ডিব্রুগড় জেলার জয়পুর পর্যন্ত বিস্তৃত এই পথটির নাম ধোদর আলি নামে নামকরণ করা হয় । আরেকটি ঐতিহাসিক পথ নাহর আলি যা সোণারি নগরে সংযুক্ত হয়েছে। শিমলুগরি জংশন চরাইদেউ জেলার প্রধান রেল জংশন। অন্যান্য স্টেশনের মধ্যে সোনারির ভজো ও নামরুপ স্টেশন উল্লেখযোগ্য। মোহনবাড়ি বিমনবন্দর ও ডিব্রুগড় বিমানবন্দর চরাইদেউ জেলাকে বায়ুপথ দ্বারা সংযুক্ত করেছে। পবন হংস নামক সরকারী বিমানসেবাও এখানে আছে। "List of Mediaeval Monuments Of Jorhat"। ২৮ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ December 02, 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
হাম (নূহের পুত্র)

হাম (হিব্রু: חָם, আধুনিক: H̱am, টিবেরীয়: Ḥām; গ্রীক Χαμ, Kham; আরবি: حام, Ḥām) ছিলেন ইহুদি ধর্ম , খ্রিষ্ট ও ইসলাম অনুযায়ী নূহ (আ) এর পুত্র। তিনি মহাপ্লাবন থেকে বেঁচে যাওয়া অন্যতম ব্যক্তি। বাইবেল এ নিশ্চিত করে বলতে পারে না যে মহা প্লাবন এর পর  সেম(Shem) এবং হাম(Ham) পৃথিবীর কোন প্রান্ত এ গিয়েছেলেন কিন্তু, কিছু ইতিহাস বেত্তাদের মতে সেম (Shem) এবং হাম (Ham) এর বংশধরেরা আফ্রিকা এবং মধ্যপ্রাচ্যে ছড়িয়ে পরেছিল । প্রথম শতাব্দীর রোমানো-ইহুদী ইতিহাসবিদ ফ্ল্যাভিয়াস জোসেফাস জোর দিয়েছিলেন যে হামের বংশধরেরা এশিয়ার কিছু এলাকায় জনবহুল ছিল। ১৮৯১ সালে হাফিজ শামসুদ্দীন দাবি করেন যে তিনি স্বপ্ন দেখেন যে পাকিস্তানের ঘারিবওয়ালে হামের সমাধিস্থল আছে। সমাধিটি ৭৮-ফুট দীর্ঘ (২৪ মিটার) মহাপ্লাবন Land of Two Rivers, Nitish Sengupta "Tomb of Hazrat Ham Requires Attention of the Government"। The 6 News। ১১ সেপ্টেম্বর ২০১৫। ১৬ সেপ্টেম্বর ২০১৫ তারিখে মূল থেকে আর্কাইভ করা।
ভারতীয় বিজ্ঞান কংগ্রেস সংস্থা

ভারতীয় বিজ্ঞান কংগ্রেস সংস্থা বা আইএসসিএ ১৯১৪ সালে কলকাতায় গঠিত হয়। এর প্রধান কার্যালায় কলকাতায় অবস্থিত।প্রতিবছর জানুয়ারি মাসের প্রথম সপ্তাহে ভারতীয় বিজ্ঞান কংগ্রেসের অধিবেশন বসে ভারত এর বিভিন্ন শহরে। এর প্রথম অধিবেশন হয় কলকাতায় ১৯১৪ সালে। এই সংস্থা ভারতের বিজ্ঞান শিক্ষা ও গবেষণায় উৎসাহ দিয়ে আসে। ২০১৩ সালে ভারতীয় বিজ্ঞান কংগ্রেস এর ১০০তম অধিবেশন বসে কলকাতায়। Indian Science Congress,Kolkata 2013[স্থায়ীভাবে অকার্যকর সংযোগ] Indian Science Congress.
ইয়াফেস

ইয়াফেস /ˈdʒeɪfɛθ/ (হিব্রু ভাষায়: יָפֶת/יֶפֶת‎ Yapheth , আধুনিক হিব্রু: {{transl|he|Yefet }}; গ্রিক: Ἰάφεθ Iapheth ; লাতিন: Iafeth, Iapheth, Iaphethus, Iapetus ; আরবি: يافث) ছিলেন ইসলাম, খ্রিষ্ট ও ইহুদি ধর্ম অনুযায়ী নূহ (আ) এর পুত্র। তিনি মহাপ্লাবন থেকে বেঁচে যাওয়া অন্যতম ব্যক্তি। মহাপ্লাবন
রামচরিতম্

রামচরিতম্ সন্ধ্যাকর নন্দী রচিত সংস্কৃত ভাষার একটি কাব্যগ্রন্থ। জন্ম তারিখ আনুমানিক ১০৮৪ খ্রিস্টাব্দে। মৃত্যুর তারিখ আনুমানিক :- ১১৫৫ খ্রিস্টাব্দে। আনুমানিক ১১৩০ থেকে ১১৫০ সালের মধ্যবর্তী সময়ে রচনা করা হয়। রামচরিতম্ সংস্কৃত ভাষায় রচিত বরেন্দ্র বা উত্তর বাংলার একমাত্র গ্রন্থ যেখানে পাল শাসনামলের ঐতিহাসিক ঘটনাবলি স্থান পেয়েছে। এই কাব্যে যুগপৎ হিন্দু ধর্মের অবতার রামচন্দ্র এবং গৌড়ের রাজা রামপালের প্রশংসা বর্ণনা করা হয়েছে। যদিও কাব্যে দিব্য ও ভীমের বিরুদ্ধে স্পষ্ট পক্ষপাতিত্ব আছে, তথাপি এই কাব্যকে ইতিহাসের একটি গুরুত্বপূর্ণ দলিল হিসাবে মনে করা হয়। কৈবর্ত সামন্তরাজা দিব্য কর্তৃক বরেন্দ্র বিদ্রোহের মাধ্যমে পাল রাজা দ্বিতীয় মহিপালের হত্যাকাণ্ড ও বরেন্দ্রর পতন এবং অর্ধশতাব্দী পরে রামপালের বরেন্দ্র ভূমি পুনরুত্থানের কাহিনী লিপিবদ্ধ হয়েছে। রামপালের পর রাজা মদনপালের রাজত্বের প্রাথমিক সময়ের কিছু বর্ণনাও রামচরিতম্ এ পাওয়া যায়। কাব্যগ্রন্থটিতে পরিশিষ্টে ২০ টি শ্লোক সহ সর্বমোট ২১৫ টি শ্লোক রয়েছে। কাব্য রচনায় ‘শ্লেষ’ বা দ্ব্যর্থবোধক রীতি অনুসরণ করা হয়েছে। যেখানে একই শব্দের দুইটি ভিন্ন ভিন্ন অর্থ প্রকাশ পায়। প্রথম অর্থে রামায়নের কাহিনী ও দ্বিতীয় অর্থে রাজা রামপালের প্রশস্তি। কৈবর্ত দিব্যর দ্বারা বরেন্দ্রর পতনকে তিনি রামায়নের সীতাহরনের সাথে তুলনা করেছেন। রামপাল কর্তৃক বরেন্দ্রর পুনরুদ্ধারকে তিনি রাবনের বিরুদ্ধে রামের বিজয়ের সাথে তুলনা করেছেন। কাব্যগ্রন্থের মূল বিষয় হল কেন্দ্রীয় চরিত্র রামপালের প্রশস্তি ও গুণগান। এছাড়া বরেন্দ্র অঞ্চলের প্রাকৃতিক বর্ণনাও এ কাব্যে স্থান পেয়েছে। হরপ্রসাদ শাস্ত্রী তালপাতায় লেখা রামচরিতম্ এর মূল পান্ডুলিপি আবিষ্কার করেন। ১৯১০ সালে তার এই আবিষ্কার প্রকাশিত হয়। বর্তমানে কোলকাতার এশিয়াটিক সোসাইটির যাদুঘরে পুঁথিটি রক্ষিত আছে। কৈবর্ত বিদ্রোহ দিবর জয়স্তম্ভ ভীম (বরেন্দ্র রাজা) Susan L. Huntington (১ জানুয়ারি ১৯৮৪)। The "Påala-Sena" Schools of Sculpture। Brill Archive। পৃষ্ঠা 32। আইএসবিএন 90-04-06856-2।  Roy N. (1993). Bangalir Itihas: Adiparba, Dey's Publishing, Calcutta, আইএসবিএন ৮১-৭০৭৯-২৭০-৩, p.583 [১]/বাংলাপিডিয়া[স্থায়ীভাবে অকার্যকর সংযোগ]
কৈশিক ক্রিয়া

কৈশিক ক্রিয়া বা ক্যাপিলারি অ্যাকশন (একে ক্যাপিলারিটি, ক্যাপিলারি মোশন বা উইকিংও বলা হয়) হলো কোনো তরল এর সংকীর্ণ পথে প্রবাহিত হওয়ার ক্ষমতা। কৈশিক ক্রিয়ার জন্য কোন বল লাগে না; এমনকি বলের বিরুদ্ধেও কৈশিক ক্রিয়া দেখা যায়। রঙতুলিতে তরল উঠিয়ে আনার সময় এমনটা দেখা যায়। পাতলা টিউব বা ঝাঁঝরসদৃশ সুক্ষ্ণ বস্তু (যেমন কাগজ অথবা প্লাস্টার) এবং কিছু ঝাঁঝরবিহীন বস্তুতেও (যেমন: বালি) এই ঘটনা ঘটে থাকে। জৈবিক কোষে ও এটি দেখা যায়। তরল এবং ঘিরে থাকা কঠিন তলের মধ্যকার আন্ত:আণবিক বলের কারণে এটি ঘটে। নলের ব্যাস যথেষ্ট ক্ষুদ্র হলে তরল আর পাত্রের দেওয়ালের পৃষ্ঠটান এবং সংযুক্তি বলের সমন্বয়ে তরল ওপরে উঠে আসার ঘটনা পরিলক্ষিত হয়। প্রথমবারের মতো এই ঘটনাটি পর্যবেক্ষণ করতে যে সাধারণ যন্ত্রটি ব্যবহার করা হয়েছিলো তার নাম ক্যাপিলারি টিউব। উল্লম্ব এক কাচের নলের নিচের অংশ জলের মধ্যে রাখা হয়েছিলো, অবতল এক উপরিতল সৃষ্টি হয়েছিলো ওপরে। তরলের সঙ্গে পাত্রের দেওয়ালে সংযুক্তি বল কাজ করে তবে তরলের যথেষ্ট ভর থাকলে মধ্যাকর্ষণ বল আন্ত:আণবিক বলকে অতিক্রম করতে পারে। কিনারায় স্পর্শ করে থাকা স্পর্শতলের দৈর্ঘ্য কাচনলের ব্যাসার্ধের বর্গের সমানুপাতিক। কাজেই বৃহত্তম ব্যাসার্ধের চেয়ে ক্ষুদ্রতম ব্যাসার্ধের সরু নল তরলকে অধিক উচ্চতায় তুলতে সক্ষম হয়। গাছপালায় কৈশিক ক্রিয়া উর্ধ্বপাতন প্রক্রিয়ায় ঘটে। তবে পাতায় এটা হয় ডিপ্রেশারাইজেশন এবং মূলসহ গাছের অন্যান্য অঙ্গের অসমোটিক প্রেশারের কারণে। "Capillary Action – Liquid, Water, Force, and Surface – JRank Articles"। Science.jrank.org। সংগ্রহের তারিখ ২০১৩-০৬-১৮।  Water in Redwood and other trees, mostly by evaporation article at wonderquest website.
মেনিস্‌কাস

মেনিসকাস (গ্রিক শব্দ "ক্রিসেন্ট" থেকে শব্দটির উৎপত্তি) হলো কোনো তরলাধারে রাখা তরলের উপরিতলের বেঁকে যাওয়া অংশ। পাত্রের দেওয়ালের কাছাকাছি থাকা তরলই এই বৈশিষ্ট্য দেখায়। উত্তল কিংবা অবতল, দু'ধরনেরই মেনিস্‌কাস ঘটতে পারে, এটি নির্ভর করে তরল আর পৃষ্ঠতলের ওপর।
তাব্রাইজ শামসী

তাব্রাইজ শামসী (ইংরেজি: Tabraiz Shamsi; জন্ম: ১৮ ফেব্রুয়ারি ১৯৯০) একজন দক্ষিণ আফ্রিকান মুসলিম ক্রিকেটার। তার সহধর্মিণী শামসী, গটেং অনূর্ধ্ব-১৯, কোয়াজুলু-নাটাল, কোয়াজুলু-নাটাল ইনল্যান্ড, লায়ন্স, ও টাইটান্স যেমন দল প্রথম-শ্রেণীর ক্রিকেটে খেলেছেন। তার ব্যাটিং শৈলী ডানহাতি এবং তিনি তার ধীর বাঁহাতি চায়নাম্যান বোলার জন্য পরিচিত।
অলিম্পিকে গুয়াতেমালা

গুয়াতেমালা প্রথম অলিম্পিক গেমসে অংশগ্রহণ করে ১৯৫২ সালে, কিন্তু পরের তিনটি গেমসে অংশগ্রহণ করতে পারেনি। ১৯৬৮ গ্রীষ্মকালীন গেমসে গুয়াতেমালা পুনরায় ফিরে আসে এবং তারপরের সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। শীতকালীন গেমসের মধ্যে একমাত্র ১৯৮৮ শীতকালীন অলিম্পিকে অংশগ্রহণ করেছিল। গুয়াতেমালা প্রথম ও একমাত্র পদক জিতে ২০১২ গ্রীষ্মকালীন অলিম্পিকে, যাতে এরিক বার্রোন্ডো পুরুষদের ২০ কিলোমিটার দৌড়বাজীতে রৌপ্য জিতেছিল। গুয়াতেমালার জাতীয় অলিম্পিক কমিটি ১৯৪৭ সালে গঠিত হয় এবং একই বছর আন্তর্জাতিক অলিম্পিক কমিটির স্বীকৃতি লাভ করে। "Chen wins Olympic 20km walk, history for Guatemala" (ইংরেজি ভাষায়)। ইউরোস্পোর্টস এশিয়া। ৪ আগস্ট ২০১২। ৬ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১২।  "Guatemala" (ইংরেজি ভাষায়)। আন্তর্জাতিক অলিম্পিক কমিটি।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "অলিম্পিক পদক বিজয়ীগণ" (ইংরেজি ভাষায়)। আন্তর্জাতিক অলিম্পিক কমিটি।  "Guatemala" (ইংরেজি ভাষায়)। Sports-Reference.com। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।
চুয়াডাঙ্গা সরকারি কলেজ

চুয়াডাঙ্গা সরকারি কলেজ বাংলাদেশের চুয়াডাঙ্গা জেলার একটি ঐতিহ্যবাহী শিক্ষাপ্রতিষ্ঠান। চুয়াডাঙ্গা শহরের অভ্যন্তরে সুন্দর ও মনোরম পরিবেশে প্রায় ১৮ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত এবং বাংলাদেশের সরকারি ৩০ টি কলেজের মধ্যে অন্যতম। আগস্ট ১, ১৯৬২ সালে কলেজটি প্রতিষ্ঠা করা হয়। বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্ত পরিবেশে চুয়াডাঙ্গা সরকারি কলেজ অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কোর্স চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ থেকে অনার্স ও ২০১৪ সালে মাস্টার্স কোর্স চালু হয়। চুয়াডাঙ্গা সরকারি কলেজ প্রায় ১৮ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা ২২,৭৫৩ জন কলেজটিতে ৮টি ভবন এবং বিভিন্ন বিভাগের জন্য ভিন্ন ভিন্ন আধুনিক কম্পিউটার ল্যাব আছে। এছাড়াও প্রতিটি বিভাগের জন্য আলাদা আলাদা আধুনিক গ্রন্থাগার আছে। দৃষ্টিনন্দন একটি সুবিশাল খেলার মাঠ ও একটি সুন্দর পুকুর আছে। ১টি চারতলা ছাত্র হোস্টেল ও একটি পাঁচতলা ছাত্রী হোস্টেল আছে। ছেলে হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মিনার অবস্থিত। পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং রেড ক্রিসেন্ট এর মত সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অনুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর হাজার হাজার শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ চত্বর হাজার হাজার শিক্ষার্থীর কলতানে মুখরিত হয়ে ওঠে। গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ১৮ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে আটটি ভবন। চুয়াডাঙ্গা সরকারি কলেজের মোট জমির পরিমাণ ১৮ একর। চুয়াডাঙ্গা সরকারি কলেজর মোট ছাত্র-ছাত্রীর সংখ্যা ১২,৫৮৬ জন। ৭৪ জন শিক্ষক দ্বারা চুয়াডাঙ্গা সরকারি কলেজের কৃষিশিক্ষা, কম্পিউটারশিক্ষা, উদ্ভিদবিদ্যা, প্রাণিবিদ্যা, রসায়ন, বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইসলামের ইতিহাস ও সংস্কৃতি, ইতিহাস, ব্যবস্থাপনা ও হিসাববিজ্ঞান, বাংলা, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি ও হিসাববিজ্ঞান ক্লাস সমূহ পরিচালনা করা হয়। বিএনসিসি, রোভার, রেডক্রিসেন্ট, টিটিএইচ। "CHUADANGA GOV COLLEGE: কলেজ পরিচিতি"। http://www.chuagovtcolllege.com/।  |প্রকাশক= এ বহিঃসংযোগ দেয়া (সাহায্য)[স্থায়ীভাবে অকার্যকর সংযোগ] "যশোর বোর্ডে ৬তম চুয়াডাঙ্গা সরকারি কলেজ - Manobkantha"। Manobkantha। ১৫ আগস্ট ২০১৪। ২০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।
উকবা ইবনে নাফি

উকবা ইবনে নাফি (আরবি: عقبة بن نافع, ৬২২–৬৮৩) ছিলেন উমাইয়া খলিফা প্রথম মুয়াবিয়া ও প্রথম ইয়াজিদের শাসনামলের একজন আরব সেনাপতি। তিনি মুসলিমদের মাগরেব বিজয়ের সূচনা করেন। উকবা ছিলেন আমর ইবনুল আসের ভ্রাতুষ্পুত্র। মতান্তরে তিনি আমর ইবনুল আসের খালাতো ভাই হন। আরেক মতানুসারে তিনি আমর ইবনুল আসের বৈপিত্রেয় ভাই হন। কুরাইশ বংশের বনু ফিহরি শাখার সাথে সম্পর্কিত হওয়ার কারণে তাকে অনেক সময় আল-ফিহরি পদবী দ্বারা সম্বোধন করা হয়। তার বংশধরদেরকে উকবি বা ফিহরি বলা হত। তিনি তিউনিসিয়ার কাইরুয়ান শহরের প্রতিষ্ঠাতা। উকবা ৬২২ সালে জন্মগ্রহণ করেন। রাশিদুন খিলাফতের একজন সেনাপতি হিসাবে উকবা আমর ইবনে আল-আসের সাথে উত্তর আফ্রিকার শহরগুলি দখলের সময় বার্কা থেকে শুরু করে ৬৪৪ সালে ত্রিপোলিতানিয়ায় অগ্রসর হন। ৬৪২ বা ৬৪৩ খ্রিষ্টাব্দে সাইরেনাইকা জয় করার পর, আমর ইবনে আল-আস বার্বার গোত্রের জন্য ১৩,০০০ দিনার জিজিয়া ধার্য করেন। প্রথম ফিতনা এবং ৬৬১ সালে প্রথম মুয়াবিয়া কর্তৃক উমাইয়া খিলাফত প্রতিষ্ঠার পর মাগরেবের দ্বিতীয় আক্রমণ শুরু হয়। উকবার নেতৃত্বে ১০,০০০ মুসলমান এবং হাজার হাজার লোকের একটি সেনাবাহিনী দামেস্ক থেকে রওনা হয় এবং বাইজেন্টাইন আফ্রিকার দিকে অগ্রসর হয়। ৬৭০ সালে তিনি কমান্ডার হিসেবে তিনি একটি বাহিনীর নেতৃত্ব দেন। এই বাহিনী মিশরীয় মরুভূমি অতিক্রম করে এবং যাত্রাপথে নিয়মিত বিরতিতে সামরিক ছাউনি স্থাপন করে। বর্তমান তিউনিসিয়ায় তিনি বর্তমান তিউনিস থেকে ১৬০কিমি দক্ষিণে কাইরুয়ান শহর স্থাপন করেন। এই শহর পরবর্তীতে তার সামরিক কর্মকাণ্ডের ঘাঁটি হিসেবে ব্যবহৃত হয়েছে। ৬৮৩ সালে বিসক্রার নিকটে বার্বা‌র খ্রিষ্টান রাজা কুসাইলার দ্বারা উকবা ইবনে নাফি আক্রান্ত ও নিহত হন। তার সেনাবাহিনী কাইরুয়ান ত্যাগ করে বারকায় পিছু হটে তবে ৬৮৮ সালে শহরটি পুনরায় অধিকার করা হয়। মুসলিম বিজয় Adamec, Ludwig W. (২০০৯-০৫-১১)। Historical Dictionary of Islam (ইংরেজি ভাষায়)। Scarecrow Press। পৃষ্ঠা ৩১৮। আইএসবিএন 978-0-8108-6303-3।  Abun-Nasr, Jamil M. (১৯৮৭-০৮-২০)। A History of the Maghrib in the Islamic Period (ইংরেজি ভাষায়)। Cambridge University Press। পৃষ্ঠা ৩৪। আইএসবিএন 978-1-316-58334-0।  African whispers: labels the world leaders (ইংরেজি ভাষায়)। Neili Belhassen। ২০১৪-১১-২৩। পৃষ্ঠা ১৬।  Conant, Jonathan (২০১২)। Staying Roman : conquest and identity in Africa and the Mediterranean, 439–700। Cambridge New York: Cambridge University Press। পৃষ্ঠা 280–281। আইএসবিএন 0521196973।  Christides, Vassilios (২০০০)। "ʿUkba b. Nāfiʿ"। Bearman, P. J.; Bianquis, Th.; Bosworth, C. E.; van Donzel, E. & Heinrichs, W. P.। The Encyclopaedia of Islam, New Edition, Volume X: T–U। Leiden: E. J. Brill। আইএসবিএন 90-04-11211-1।  Edward Gibbon, History of the Decline and Fall of the Roman Empire Chapter 51
উথলী মাধ্যমিক বিদ্যালয়

উথলী মাধ্যমিক বিদ্যালয় চুয়াডাঙ্গা জেলার জীবননগর উপজেলার উথলী ইউনিয়নের অবস্থিত একটি মাধ্যমিক বিদ্যালয়। বিদ্যালয়টি ১৯৫৯ সালে প্রতিষ্ঠিত হয়। উথলী মাধ্যমিক বিদ্যালয় ১৯৫৯ সালে প্রতিষ্ঠা করা হয়। ১৯৬৯ এ এখানে শহীদদের স্মৃতির জন্য শহীদ মিনার তৈরি করা হয়। যা ছিল পাকিস্তানদের চোখের কাটা। পাকিস্তানিরা সেই মিনার ভেঙে দেয়। পরবর্তীতে আবার নতুন শহীদ মিনার তৈরি করা হয়। এ বিদ্যালয়ে ষষ্ঠ হতে দশম শ্রেণী পাঠদান করা হয়। ২০১৫ সালের এসএসসি পরীক্ষায় তিনজন শিক্ষার্থী জিপিএ ৫ পেয়েছে। ২০০৯ সালে উথলী মাধ্যমিক বিদ্যালয় এর তর্ক-বিতর্ক ক্লাব সংগঠিত হয়। উথলী মাধ্যমিক বিদ্যালয়ে ২০১০ সালে বাংলাদেশ বিশ্বসাহিত্য কেন্দ্র কর্তৃক পরিচালিত করা সয় সেকায়েপ নামের প্রকল্প। এই প্রকল্পে ছাত্র-ছাত্রীদের জন্য সেকায়েপ এর সহযোগীতায় স্কুলে স্থায়ী লাইব্রেরি স্থাপন করা হয় এবং ছাত্র-ছাত্রীদের নির্দিষ্ট কিছু বইয়ের সিলেবাসে প্রতি বছর পরিক্ষা অনুষ্ঠিত করা হয়। "Website of Jessore education board"।  "উথলী মাধ্যমিক বিদ্যালয়ের প্রধান শিক্ষক নিয়োগ কার্যক্রম স্থগিতাদেশ"। The Daily Mathabhanga। এপ্রিল ২২, ২০১৪। ২৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৯।
হাবীবুল্লাহ্‌ বাহার কলেজ

হাবীবুল্লাহ্‌ বাহার কলেজ ঢাকার শান্তিনগরে অবস্থিত একটি বেসরকারী স্নাতক কলেজ। সাবেক পূর্ব পাকিস্তানের স্বাস্থ্য মন্ত্রী মরহুম হাবিবুল্লাহ্‌ বাহার সাহেবের স্ত্রী আনোয়ারা বাহার চৌধুরী এই কলেজটির প্রতিষ্ঠাতা। বর্তমানে এই কলেজে উচ্চ-মাধ্যমিক (বিজ্ঞান, মানবিক, ও ব্যবসায় শিক্ষা), স্নাতক (পাস) কোর্স ও ২৩ টি বিষয়ে স্নাতক (সম্মান) এবং ৯টি বিষয়ে স্নাতকোত্তর কোর্স এবং কম্পিউটার বিজ্ঞান ও প্রকৌশল সহ মোট ৪টি বিষয়ে প্রফেশনাল সম্মান কোর্স চালু আছে। কলেজটি জাতীয় বিশ্ববিদ্যালয় অধিভুক্ত। আনোয়ারা বাহার চৌধুরী ১৯৬৯ সালে কলেজটি প্রতিষ্ঠা করেন। তিনি সাবেক পূর্ব পাকিস্তানের স্বাস্থ্য মন্ত্রী হাবীবুল্লাহ বাহারের স্ত্রী। কলেজটি এক একর ভূমির উপর অবস্থিত। বর্তমানে এখানে একটি ১২ তলা ভবন, একটি ৮ তলা ভবন, দুইটি পাঁচ তলা ভবন ও একটি ২ তলা ভবন রয়েছে। রয়েছে একটি বৃহৎ পুকুর। প্রায় ১৭,০০০ বইয়ে সমৃদ্ধ লাইব্রেরি রয়েছে। রয়েছে সেমিনার কক্ষ, ক্যান্টিন। ১২ তলা ও ৮ তলা ভবনে রয়েছে পৃথক লিফট। কলেজের সামনের দিকে একটি খেলার মাঠ ও একটি টেনিস কোর্ট আছে। হাবীবুল্লাহ বাহার কলেজের অনুষদ ও বিভাগসমূহ: বাংলা বিভাগ ইংরেজি বিভাগ ইতিহাস বিভাগ ইসলামের ইতিহাস ও সংস্কৃতি বিভাগ দর্শন বিভাগ গ্রন্থাগার ও তথ্যবিজ্ঞান বিভাগ বিভাগ অর্থনীতি বিভাগ রাষ্ট্রবিজ্ঞান বিভাগ সমাজ বিজ্ঞান বিভাগ সমাজ কর্ম বিভাগ গার্হস্থ্য অর্থনীতি বিভাগ হিসাববিজ্ঞান বিভাগ মার্কেটিং বিভাগ ব্যবস্থাপনা বিভাগ অর্থসংস্থান ও ব্যাংকিং বিভাগ ব্যবসা প্রশাসনে ব্যাচলর (পেশাদার) পর্যটন ও আতিথেয়তা ব্যবস্থাপনা বিবিএ (পেশাদার) পদার্থ বিভাগ রসায়ন বিভাগ গণিত বিভাগ পরিসংখ্যান বিভাগ প্রাণীবিদ্যা বিভাগ উদ্ভিদবিজ্ঞান বিভাগ মনোবিজ্ঞান বিভাগ প্রাণরসায়ন ও আণবিক জীববিজ্ঞান বিভাগ কম্পিউটার বিজ্ঞান ও প্রকৌশল বিভাগ থিয়েটার ও মিডিয়া অধ্যয়ন বর্তমানে কলেজটিতে জাতীয় বিশ্ববিদ্যালয়ের অধীনে সম্পূর্ণ (২০১৩-১৪) নতুন সিলেবাসের মাধ্যমে চার (৪) বছর মেয়াদী স্নাতক(সম্মান) ও এক (১) বছর মেয়াদী স্নাতকোত্তর কোর্স চালু রয়েছে। এছাড়াও তিন (৩) বছর মেয়াদী স্নাতক (পাস) কোর্স এবং চার (৪) বছর মেয়াদি স্নাতক (সম্মান) প্রফেশনাল কোর্স রয়েছে। এছাড়া বিজ্ঞান, মানবিক ও ব্যবসায় বিভাগে উচ্চ মাধ্যমিক কোর্সও চালু রয়েছে। "National University :: College Details"। www.nubd.info। সংগ্রহের তারিখ ২০১৯-১১-১০।  কলেজ ম্যাগাজিন, ২০১৫ জাতীয় বিশ্ববিদ্যালয়ের ওয়েব সাইট (www.nu.edu.bd) "About College – HBUC" (ইংরেজি ভাষায়)। সংগ্রহের তারিখ ২০১৯-১১-১০।  "Habibullah Bahar University College"। www.hbc.edu.bd। ২০১৯-১১-১০ তারিখে মূল থেকে আর্কাইভ করা। সংগ্রহের তারিখ ২০১৯-১১-১০।  উইকিমিডিয়া কমন্সে হাবীবুল্লাহ্‌ বাহার কলেজ সংক্রান্ত মিডিয়া রয়েছে। কলেজের প্রাতিষ্ঠানিক ওয়েবসাইট
পেশাওয়ারের যুদ্ধ (১০০১)

পেশাওয়ারের যুদ্ধ ১০০১ সালের ২৭ নভেম্বর পেশাওয়ারের নিকটে সুলতান মাহমুদ গজনভি ও জয়পালের বাহিনীর মধ্যে সংঘটিত হয়। যুদ্ধে জয়পাল পরাজিত ও বন্দী হন। পরে তিনি অপমানিত বোধ করে চিতার আগুনে ঝাপ দিয়ে আত্মহত্যা করেন। এই বিজয় ছিল সুলতান মাহমুদের অন্যতম প্রধান বিজয়। সবুক্তগিন কান্দাহার জয় করার পর হিন্দু শাহি রাজ্যের সাথে তার লড়াই হয়। হিন্দু শাহি শাসক জয়পাল সবুক্তগিনকে আক্রমণ করার পর পরাজিত হন। পরবর্তীতে তিনি ১,০০,০০০ সৈনিকের বাহিনী নিয়ে পুনরায় আক্রমণ করেন কিন্তু পরাজিত হন। লাগমান বিধ্বস্ত হয় এবং কাবুল ও জালালাবাদ গজনভিদের অধিকারে আসে। ৯৯৭ সালে মাহমুদ গজনভি সিংহাসনে বসেন। ১০০১ সালে তিনি ১৫,০০০ অশ্বারোহী এবং আফগান ও গাজিদের বড় সেনাদল নিয়ে পেশাওয়ার পৌছান। আল-উতবি রচিত তারিখ ইয়ামিনি গ্রন্থে গজনভি ও শাহি রাজ্যের লড়াইয়ের বিবরণ রয়েছে। আল-উতবির মতে মাহমুদ পেশাওয়ারে পৌছার পর শহরের বাইরে তাবু স্থাপন করেন। অতিরিক্ত সৈনিকের অপেক্ষায় জয়পাল আক্রমনে দেরি করছিলেন। এরপর মাহমুদ আক্রমণের সিদ্ধান্ত নেন। জয়পাল তার অশ্বারোহী ও হস্তীবাহিনীকে আক্রমণের জন্য পরিচালনা করেন কিন্তু তার বাহিনী পরাজিত হয়। জয়পাল সপরিবারে বন্দী হন। বড় অঙ্কের মুক্তিপণের বিনিময়ে জয়পালের পরিবারের সদস্যদের ছেড়ে দেয়া হয়। কিন্তু পরাজয়ের কারণে জয়পাল অপমানিত বোধ করে এবং চিতার আগুনে ঝাপ দিয়ে আত্মহত্যা করেন। পরবর্তীতে মাহমুদ সিন্ধু অঞ্চল জয় করেন এবং ১০০৯ সালে জয়পালের পুত্র আনন্দপালকে যুদ্ধে পরাজিত করেন। এরপর তিনি লাহোর ও মুলতান জয় করেন। পেশাওয়ারের ইতিহাস Satish Chandra। Medieval India: From Sultanat to the Mughals-Delhi Sultanat (1206–1526) Part 1 (3rd সংস্করণ)। Har-Anand Publication Pvt Ltd। পৃষ্ঠা 17–18। আইএসবিএন 8124105227।  Sir H. M. Elliot (১৮৬৯)। "Chapter II, Tarikh Yamini or Kitabu-l Yamini by Al Utbi"। The History of India, as Told by Its Own Historians. The Muhammadan Period। Trubner and Co। পৃষ্ঠা 18–24।  Pradeep Barua (২০০৬)। The State At War In South Asia। University of Nebraska Press। পৃষ্ঠা 25। আইএসবিএন 0-8032-1344-1।  Sir H. M. Elliot (১৮৬৯)। "Chapter II, Tarikh Yamini or Kitabu-l Yamini by Al Utbi"। The History of India, as Told by Its Own Historians. The Muhammadan Period। Trubner and Co। পৃষ্ঠা 24–26।  Sir H. M. Elliot (১৮৬৯)। "Chapter II, Tarikh Yamini or Kitabu-l Yamini by Al Utbi"। The History of India, as Told by Its Own Historians. The Muhammadan Period। Trubner and Co। পৃষ্ঠা 27।
সুলতান খান (সংগীতশিল্পী)

উস্তাদ সুলতান খান (১৫ই এপ্রিল, ১৯৪০ - ২৭শে নভেম্বর, ২০১১) একজন ভারতীয় সারেঙ্গি বাদক এবং ইন্দোর ঘরানার অন্তর্গত শাস্ত্রীয় গায়ক। তিনি ছিলেন জাকির হুসেইন এবং বিল লাসওয়েলের সাথে একজন ভারতীয় তবলা বীট বিজ্ঞান একীকরণ গোষ্ঠীর সদস্য। ২০১০ সালে, সুলতান খানকে ভারতের তৃতীয় সর্বোচ্চ বেসামরিক পদ্মভূষণ সম্মানে ভূষিত করা হয়। সুলতান খান রাজস্থানের যোধপুরে জন্মগ্রহণ করেন। এটি ব্রিটিশ ভারতের সময়কালে ভারতীয় সাম্রাজ্যের একটি অংশ ছিল। তিনি তার পিতা উস্তাদ গুলাব খানের কাছ থেকে সারেঙ্গি বাজানো শিখে ছিলেন। তিনি মাত্র ২০ বছর বয়সে গুজরাটের রেডিও স্টেশন "রাজকোটে" তার কর্মজীবন শুরু করেন। অত্যন্ত আনন্দের সাথে "রাজকোটে" আট বছর অতিবাহিত করার পর, লতা মঙ্গেশকরের রাজকোট সফরকালে তিনি তার সাথে বাজানোর একটি সুযোগ পেয়েছিলেন।এটি তার জন্য একটি টার্নিং পয়েন্ট প্রমাণিত হয়। অতঃপর তাকে মুম্বাই রেডিও স্টেশন স্থানান্তর করা হয়। তার স্ত্রীর নাম বানু। তার এক ছেলে সাবির খান, যিনি তার শিষ্য এবং একজন সারেঙ্গি বাদক এবং দুই মেয়ে রেশমা এবং শেরা। তার ভাই নিয়াজ আহমেদ খান একজন সেতার বাদক। তার নাতি-নাতনীরা দিলশাদ খান (সারেঙ্গি বাদক), ইমরান খান (সেতার বাদক এবং সঙ্গীত রচয়িতা) এবং সালামত আলী খান এবং ইরফান খান উভয়ই সেতার বাদক। পরিবারের বাইরে ইকরাম খান বিনোদ পওয়ার ও ডঃ কাশ্যপ ডেভ সহ তার অনেক ছাত্র ছিল। সুলতান খান দীর্ঘ দিন অসুস্থ থাকার পর ভারতের মহারাষ্ট্রের মুম্বাইয়ে ২৭শে নভেম্বর, ২০১১ সালের দুপুরে মৃত্যুবরণ করেন। তার গত চার বছর ধরে ডায়ালিসিস চলছে এবং তার মৃত্যুর কয়েক দিনের আগে তিনি বাকশক্তি হারিয়ে ফেলেছিলেন। হাসপাতালে নেওয়ার পথে তিনি মৃত্যুবরণ করেন। ২৮শে নভেম্বর, ২০১১ সালে হামিদ মীর দ্বারা তার জানাযার নামাজ রাজস্থানের যোধপুরে তার নিজ গ্রামে অনুষ্ঠিত হয়। "সারেঙ্গি বাদক উস্তাদ সুলতান খানের ইন্তেকাল"। ১৪ জুন ২০১২ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।  "এই বছরের পদ্মা পুরস্কার ঘোষণা" (সংবাদ বিজ্ঞপ্তি)। স্বরাষ্ট্র মন্ত্রণালয়। ২৫ জানুয়ারি ২০১০। সংগ্রহের তারিখ ১১ মে ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tsioulcas, Anastasia (২৭ নভেম্বর ২০১১)। "ভারতের একজন অগ্রণী সঙ্গীতশিল্পী, সুলতান খান, ৭১ বয়সে ইন্তেকাল"। NPR। সংগ্রহের তারিখ ১১ মে ২০১৬।  Burckhardt কোরেশি, Regula (২০০৭)। ভারতের মাস্টার সঙ্গীতশিল্পী: বংশগত সারেঙ্গি বাদকের কথা। Routledge। পৃষ্ঠা ১৫৩। আইএসবিএন 0-415-97202-7।  গণেশ, দীপা (২০০৫-০১-১১)। "সারেঙ্গিয়া গান"। চেন্নাই, ভারত: দ্য হিন্দু। ২০০৬-০৩-০৪ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।  "Ustad Sultan Khan passes away at 68"। The Times Of India। ২৮ নভেম্বর ২০১১। ১৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।  উইকিমিডিয়া কমন্সে সুলতান খান (সংগীতশিল্পী) সংক্রান্ত মিডিয়া রয়েছে। অলমিউজিকে সুলতান খান ইন্টারনেট মুভি ডেটাবেজে উস্তাদ সুলতান খান (ইংরেজি)
ওভিড

পুবলিয়ুস ওভিডিয়াস নাসো (ধ্রুপদী লাতিন: [ˈpʊb.li.ʊs ɔˈwɪ.di.ʊs ˈnaː.soː]; ২০ মার্চ, ৪৩ খ্রীষ্ট-পূর্ব – ১৭/১৮ খ্রিষ্টাব্দ), যিনি ইংরেজিতে “ওভিড” (/ˈɒvɪd/) নামে পরিচিত, ছিলেন একজন রোমান কবি। তিনি ভের্গিল এবং হোরাসের সমসাময়িক ছিলেন। তাদের তিনজনকে প্রায়ই একত্রে লাতিন সাহিত্যের প্রধান কবি হিসেবে উল্লেখ করা হয়। রোমান সাম্রাজ্য পণ্ডিত কুইন্টিলিয়ানের মতে ওভিড ছিলেন সর্বশেষ লাতিন প্রেম শোকগাথা রচয়িতা। তিনি ব্যাপক জনপ্রিয়তা লাভ করেছিলেন কিন্তু একটি রহস্যময় কারণে সম্রাট আউগুস্তুস তাকে কৃষ্ণ সাগরের কাছাকাছি একটি প্রত্যন্ত এলাকায় নির্বাসনে পাঠান যেখানে তিনি মৃত্যুবরণ করেন। ওভিড নিজেই তার নির্বাসনকে কারমেন এত এরর বা “একটি কবিতা এবং একটি ভুল” হিসেবে উল্লেখ করেছেন। রোমের প্রথম প্রভাবশালী এ কবি তার লেখালেখি শুরু করেন আউগুস্তুসের আমলে। ওভিড বর্তমান যুগে সর্বাধিক পরিচিত মেটামরফসিসের জন্য যা ১৫ বই ধরে বিস্তৃত ধারাবাহিক পৌরাণিক কাহিনী। Random House Webster's Unabridged Dictionary: "Ovid" Quint. Inst. 10.1.93